الصفحه دى يتيمه, حاول تضيفلها لينك فى صفحات تانيه متعلقه بيها. ستار جبّار مواطن عراقى كان محبوس فى سجن ابو غريب ف بغداد فى فترة اوئل احتلال امريكا للعراق. فى الفتره اللى كان محبوس فيها اتعرض للتعذيب الجسدى و النفسى على ايد السجانين و العساكر الامريكان. ستار جبار مكانش محبوس عشان معتبرينه ارهابى ولا عشان كان بيقاوم الجيش الامريكانى بس عشان كان سرق عربيه. ستار جبار قلعوه هدومه كلها و غموا عينيه و وقفوه على صندوق بعدما غطوا جسمه بخرقة كبيرة من الخيش و حطوا اسلاك كهربا على ايديه و على قضيب الراجل بتاعه و قالوله انه لو اتحرك حيتكهرب . الجيش الامريكانى ف التحقيقات, اللى اتعملت بعد فضيحة التعذيب اللى فى السجن, قالوا ان الاسلاك مكانتش متوصله بالكهربا ولا حاجه بس كانوا بيستخدموها لايهامه بكدا و عشان يهددوه, بس ساتتار كدب الكلام دا فى مقابله. الصوره اللى بتبين تعذيبه اتشهرت جامد و بقت بترمز للتعذيب فى سجن ابو غريب و للتعذيب و انتهاك لحقوق الانسان اللى الامريكان بيعملوه.